b'\n_START_ARTICLE_\nRo\xc5\xbeaj\xc4\x97\n_START_SECTION_\nIstorija\n_START_PARAGRAPH_\nRo\xc5\xbeaj\xc4\x97 pirm\xc4\x85kart buvo pamin\xc4\x97ta 1571 ir 1585\xc2\xa0m. Tuometin\xc4\x97 gyvenviet\xc4\x97, supusi fort\xc4\x85, vadinosi Trgovi\xc5\xa1t\xc4\x97 (juodkal. Trgovi\xc5\xa1te), ir tas pavadinimas naudotas iki 1912\xc2\xa0m._NEWLINE_1797\xc2\xa0m. suislam\xc4\x97j\xc4\x99s Ku\xc4\x8di\xc5\xb3 klanas, palaik\xc4\x99s osman\xc5\xb3 vald\xc5\xbei\xc4\x85 ir kult\xc5\xabr\xc4\x85, mieste pastat\xc4\x97 gynybinius bok\xc5\xa1tus._NEWLINE_Nuo 1912\xc2\xa0m. miestas tapo Juodkalnijos dalimi._NEWLINE_1992\xc2\xa0m., Jugoslavijos kar\xc5\xb3 metu, Ro\xc5\xbeaj\xc4\x97je apsigyveno bosniai i\xc5\xa1 Fo\xc4\x8dos._NEWLINE__NEWLINE_1999\xc2\xa0m. Kosovo karo metu pie\xc4\x8diau Ro\xc5\xbeaj\xc4\x97s apsigyveno apie 1000 etnini\xc5\xb3 alban\xc5\xb3.\n_START_SECTION_\nTransportas\n_START_PARAGRAPH_\nPer Ro\xc5\xbeaj\xc4\x99 eina pagrindinis kelias, jungiantis Juodkalnij\xc4\x85 su Serbija (kelias Ro\xc5\xbeaj\xc4\x97-Kula-Pe\xc4\x8das). Kitas kelias sieja su Novi Pazaru Centrin\xc4\x97je Serbijoje. Su pagrindine Juodkalnijos dalyje sieja dviej\xc5\xb3 juost\xc5\xb3 plentas, einantis per Beran\xc4\x99, kuri yra u\xc5\xbe 30\xc2\xa0km._NEWLINE_Podgoricos oro uostas yra u\xc5\xbe 180\xc2\xa0km.'